Гісторыю ААТ “Косаўскае МВА” можна падзяліць на “раней” і “пасля”. Сем гадоў назад на камунальным аўкцыёне інвестар – прыватная кампанія “Гандлёвы дом “Лагуна” – купіў болей за 80 працэнтаў акцый ААТ “Косаўскае МВА”, і ў прадпрыемства пачаўся новы этап актыўнага развіцця. Косаўскае мэблевае прадпрыемства ў разы павялічвала з году ў год аб’ём вытворчасці на тых жа вытворчых плошчах, абнаўляла абсталяванне, закупляла высокапрадукцыйныя станкі і дрэваапрацоўчыя цэнтры, а ў апошнія гады яшчэ і пашырыла вытворчыя магутнасці. Побач з цэхамі былі пабудаваны ангары-склады для матэрыялаў і гатовай прадукцыі. Праведзена на пляцоўцы прадпрыемства маштабная рэканструкцыя будынка, у якім цяпер месцяцца кабінеты спецыялістаў і адміністрацыі заводакіравання, а таксама і сучасныя бытавыя памяшканні для працуючых.